CELEX: 32010R0939
Language: mt
Date: 2010-10-20 00:00:00
Title: Regolament tal-Kummissjoni (UE) Nru 939/2010 tal- 20 ta’ Ottubru 2010 li jemenda l-Anness IV tar-Regolament (KE) Nru 767/2009 dwar it-tolleranzi permessi għat-tikkettjar tal-kompożizzjoni ta’ oġġetti tal-għalf jew għalf kompost kif imsemmi fl-Artikolu 11(5)  Test b’relevanza għaż-ŻEE

21.10.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 277/4
            
         REGOLAMENT TAL-KUMMISSJONI (UE) Nru 939/2010
   tal-20 ta’ Ottubru 2010
   li jemenda l-Anness IV tar-Regolament (KE) Nru 767/2009 dwar it-tolleranzi permessi għat-tikkettjar tal-kompożizzjoni ta’ oġġetti tal-għalf jew għalf kompost kif imsemmi fl-Artikolu 11(5)
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 767/2009 tal-Parlament Ewropew u tal-Kunsill tat-13 ta’ Lulju 2009 dwar it-tqegħid fis-suq u l-użu ta’ għalf, li jemenda r-Regolament (KE) Nru 1831/2003 tal-Parlament Ewropew u tal-Kunsill u li jħassar id-Direttiva tal-Kunsill 79/373/KEE, id-Direttiva tal-Kummissjoni 80/511/KEE, id-Direttivi tal-Kunsill 82/471/KEE, 83/228/KEE, 93/74/KEE, 93/113/KE u 96/25/KE u d-Deċiżjoni tal-Kummissjoni 2004/217/KE (1) u b’mod partikolari l-Artikolu 27(1) tagħha.
   Billi:
   
               (1)
            
            
               Ir-Regolament (KE) Nru 767/2009 jistipula sett ta’ regoli tal-UE li jirrigwardaw il-kondizzjonijiet tas-suq għall-oġġetti tal-għalf u għalf kompost. L-Anness IV ta’ dan ir-Regolament jinkludi t-tolleranzi permessi għat-tikkettjar tal-kompożizzjoni ta’ oġġetti tal-għalf u għalf kompost.
            
         
               (2)
            
            
               Id-dejta statistika ta’ kontroll mill-Awtoritajiet Kompetenti fl-Istati Membri dwar devjazzjonijiet f’kampjuni tal-għalf uriet li għandhom isiru tibdiliet sostanzjali lill-parametri stabbiliti fl-Anness IV tar-Regolament (KE) Nru 767/2009 sabiex jitqiesu l-iżviluppi xjentifiċi u teknoloġiċi fil-metodi ta’ teħid ta’ kampjuni u dawk analitiċi. Il-Kummissjoni issa lestiet il-valutazzjoni ta’ dik id-dejta u konsegwentement l-istruttura u l-parametri tal-Anness IV għandhom jiġu mmodifikati.
            
         
               (3)
            
            
               It-tolleranzi emendati għall-kontenut ta’ umdità għandhom iqisu ċerti oġġetti tal-għalf b’kontenut ta’ umdità ogħla minn 50 %, peress li għal dawn l-oġġetti tal-għalf ġew introdotti dispożizzjonijiet ġodda tat-tikkettjar mill-Artikoli 15 u 16 tar-Regolament (KE) Nru 767/2009.
            
         
               (4)
            
            
               Fl-assenza ta’ metodi biex jiġu ddeterminati l-valur tal-enerġija u l-valur tal-proteini f’livell tal-Unjoni, l-Istati Membri għandhom jitħallew iżommu t-tolleranzi nazzjonali tagħhom għal dawn il-parametri.
            
         
               (5)
            
            
               Għat-tolleranzi li ġew introdotti reċentement għall-addittivi tal-għalf fl-għalf għandu jiġi ċċarat li dawn japplikaw biss għad-devjazzjonijiet tekniċi, billi t-tolleranza analitika hija diġà determinata skont il-metodu uffiċjali ta’ sejbien għall-addittiv tal-għalf rispettiv. It-tolleranzi għandhom japplikaw għal valuri stabbiliti fil-lista ta’ addittivi u l-lista ta’ kostitwenti analitiċi.
            
         
               (6)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali u la l-Parlament Ewropew u lanqas il-Kunsill ma opponiehom.
            
         ADOTTAT DAN IR-REGOLAMENT:
   Artikolu 1
   L-Anness IV tar-Regolament (KE) Nru 767/2009 huwa mibdul skont l-Anness ma’ dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Dan ir-Regolament għandu japplika mill-1 ta’ Settembru 2010.
   
      Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
      Magħmul fi Brussell, l-20 ta’ Ottubru 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 229, 1.9.2009, p. 1.
   
      ANNESS
      L-Anness IV għar-Regolament (KE) Nru 767/2009 jinbidel b’dan li ġej:
      
         
            “ANNESS IV
            
               Tolleranzi permessi għat-tikkettjar tal-kompożizzjoni ta’ oġġetti tal-għalf jew għalf kompost stipulati fl-Artikolu 11(5)
            
            
               
                  Parti A:
                  
                  Tolleranzi għall-kostitwenti analitiċi stipulati fl-Annessi I, V, VI u VII
               
            
            
                     
                        (1)
                     
                     
                        It-tolleranzi stabbiliti f’din il-Parti jinkludu devjazzjonijiet tekniċi u analitiċi. Ladarba t-tolleranzi li jkopru l-inċertezzi fil-kejl u l-varjazzjonijiet proċedurali jiġu ffissati fil-livell tal-Unjoni, il-valuri ffissati fil-punt 2 għandhom jiġu adattati kif meħtieġ biex ikopru biss it-tolleranzi tekniċi.
                     
                  
                     
                        (2)
                     
                     
                        Meta l-kompożizzjoni ta’ oġġetti tal-għalf jew għalf kompost tinstab li tmur lil hinn mill-valur indikat fuq it-tikketta tal-kostitwenti analitiċi stipulati fl-Annessi I, V, VI u VII għandhom japplikaw it-tolleranzi li ġejjin:
                        
                                    (a)
                                 
                                 
                                    għaż-żejt u x-xaħmijiet mhux raffinati, il-proteini mhux raffinati u l-irmied mhux raffinat:
                                    
                                                (i)
                                             
                                             
                                                ± 3 % tal-massa jew il-volum totali għall-kontenuti dikjarati ta’ 24 % jew aktar;
                                             
                                          
                                                (ii)
                                             
                                             
                                                ± 12,5 % tal-kontenut dikjarat għal kontenuti dikjarati ta’ anqas minn 24 % imma mhux anqas minn 8 %;
                                             
                                          
                                                (iii)
                                             
                                             
                                                ± 1 % tal-massa jew il-volum totali għal kontenuti dikjarati ta’ inqas minn 8 %;
                                             
                                          
                              
                                    (b)
                                 
                                 
                                    għal fibri, zokkor u lamtu mhux maħdumin:
                                    
                                                (i)
                                             
                                             
                                                ± 3,5 % tal-massa jew il-volum totali għal kontenuti dikjarati ta’ 20 % jew aktar;
                                             
                                          
                                                (ii)
                                             
                                             
                                                ± 17,5 % tal-kontenut dikjarat għal kontenut dikjarati ta’ anqas minn 20 % imma mhux anqas minn 10 %;
                                             
                                          
                                                (iii)
                                             
                                             
                                                ± 1,7 % tal-massa jew il-volum totali għal kontenuti dikjarati ta’ inqas minn 10 %;
                                             
                                          
                              
                                    (c)
                                 
                                 
                                    għall-kalċju, l-irmied li ma jinħallx fl-aċidu idrikloriku, il-fosfru totali, is-sodju, il-potassju u l-manjesju:
                                    
                                                (i)
                                             
                                             
                                                ± 1 % tal-massa jew il-volum totali għal kontenuti dikjarati ta’ 5 % jew aktar;
                                             
                                          
                                                (ii)
                                             
                                             
                                                ± 20 % tal-kontenut dikjarat għal kontenuti dikjarati ta’ anqas minn 5 % imma mhux anqas minn 1 %;
                                             
                                          
                                                (iii)
                                             
                                             
                                                ± 0,2 % tal-massa jew il-volum totali għal kontenuti dikjarati ta’ inqas minn 1 %;
                                             
                                          
                              
                                    (d)
                                 
                                 
                                    għall-umdità:
                                    
                                                (i)
                                             
                                             
                                                ± 8 % tal-kontenut dikjarat għal kontenuti dikjarati ta’ 12,5 % jew aktar;
                                             
                                          
                                                (ii)
                                             
                                             
                                                ± 1 % tal-massa jew il-volum totali għal kontenuti dikjarati ta’ anqas minn 12,5 % imma mhux anqas minn 5 %;
                                             
                                          
                                                (iii)
                                             
                                             
                                                ± 20 % tal-kontenut dikjarat għal kontenuti dikjarati ta’ anqas minn 5 % imma mhux anqas minn 2 %;
                                             
                                          
                                                (iv)
                                             
                                             
                                                ± 0,4 % tal-massa jew il-volum totali għal kontenuti dikjarati ta’ inqas minn 2 %;
                                             
                                          
                              
                                    (e)
                                 
                                 
                                    fir-rigward tal-valur tal-enerġija u l-valur tal-proteini, fejn ma ġietx stipulata tolleranza skont metodu tal-UE jew skont metodu uffiċjali nazzjonali fl-Istat Membru li fis-suq tiegħu jitqiegħed l-għalf, għandhom japplikaw it-tolleranzi li ġejjin: għall-valur tal-enerġija 5 % u għall-valur tal-proteini 10 %.
                                 
                              
                  
                     
                        (3)
                     
                     
                        B’deroga mill-punt 2(a) fir-rigward ta’ żejt u xaħmijiet mhux raffinati u proteini mhux raffinati fl-ikel tal-pets, fejn il-kontenuti dikjarati ikunu ta’ inqas minn 16 % id-devjazzjoni permessa għandha tkun ± 2 % tal-massa jew il-volum totali.
                     
                  
                     
                        (4)
                     
                     
                        B’deroga mill-punt 2, id-devjazzjoni permessa mill-kontenut dikjarat għal-limitu massimu għaż-żejt u x-xaħmijiet mhux raffinati u z-zokkor, il-lamtu, il-kalċju, is-sodju, il-potassju, u l-manjesju, il-valur tal-enerġija u l-valur tal-proteini jista’ jkun sa darbtejn it-tolleranza stipulata fil-punti 2 u 3.
                     
                  
                     
                        (5)
                     
                     
                        B’deroga mill-punt 2, il-tolleranzi għall-irmied li ma jinħallx fl-aċidu idrokloriku u l-umdità japplikaw biss għal-limitu massimu u m’hemmx limiti stabbiliti għat-tolleranzi għal-limitu minimu.
                     
                  
               
                  Parti B:
                  
                  Tolleranzi għall-addittivi tal-għalf tikkettjati skont l-Annessi I, V, VI u VII
               
            
            
                     
                        (1)
                     
                     
                        It-tolleranzi stabbiliti f’din il-Parti jinkludu devjazzjonijiet tekniċi biss. Huma għandhom japplikaw għal addittivi tal-għalf fil-lista tal-addittivi tal-għalf u fil-lista tal-kostitwenti analitiċi.
                        Fir-rigward tal-addittivi tal-għalf elenkati bħala kostitwenti analitiċi, it-tolleranzi għandhom japplikaw għall-ammont totali ttikkettjat bħala l-kwantità garantita fl-aħħar tal-iskadenza minima ta’ ħażna tal-għalf.
                        Meta l-kontenut ta’ addittiv tal-għalf f’oġġetti tal-għalf jew għalf kompost ikun inqas mill-kontenut dikjarat, għandhom japplikaw it-tolleranzi li ġejjin (1):
                        
                                    (a)
                                 
                                 
                                    10 % tal-kontenut dikjarat jekk il-kontenut dikjarat hu 1 000 unità jew aktar;
                                 
                              
                                    (b)
                                 
                                 
                                    100 unità jekk il-kontenut dikjarat huwa ta’ inqas minn 1 000 unità iżda mhux inqas minn 500 unità;
                                 
                              
                                    (c)
                                 
                                 
                                    20 % tal-kontenut dikjarat jekk il-kontenut dikjarat huwa ta’ inqas minn 500 unità iżda mhux inqas minn unità 1;
                                 
                              
                                    (d)
                                 
                                 
                                    0,2 unità jekk il-kontenut dikjarat huwa ta’ inqas minn 1 unità iżda mhux inqas minn 0,5 ta’ unità;
                                 
                              
                                    (e)
                                 
                                 
                                    40 % tal-kontenut dikjarat jekk il-kontenut dikjarat huwa ta’ inqas minn 0,5 ta’ unità.
                                 
                              
                  
                     
                        (2)
                     
                     
                        Fejn kontenut minimu u/jew massimu ta’ addittiv f’għalf huwa stipulat fl-att ta’ awtorizzazzjoni rispettiv għal dak l-addittiv tal-għalf, it-tolleranzi tekniċi stipulati fil-punt 1 għandhom japplikaw biss meta jinqabeż kontenut minimu jew meta ma jintlaħaqx kontenut massimu, fejn ikun xieraq.
                     
                  
                     
                        (3)
                     
                     
                        Sakemm il-kontenut massimu ffissat ta’ addittiv, kif inhu msemmi fil-punt 2 ma jinqabiżx, id-devjazzjoni ’l fuq mill-kontenut dikjarat tista’ tiżdied sa tliet darbiet it-tolleranza stipulata fil-punt 1. Madankollu, jekk għal addittivi tal-għalf li jappartienu lill-grupp ta’ mikroorganiżmi, kontenut massimu huwa stipulat fl-att ta’ awtorizzazzjoni rispettiv għal dak l-addittiv tal-għalf, il-kontenut massimu għandu jikkostitwixxi il-valur massimu permess.”
                     
                  
      
      
         (1)  Unità 1 f’dan il-punt tfisser 1 mg, 1 000 IU, 1 × 109 CFU jew 100 unità ta’ attività enżimatika tal-addittiv tal-għalf rispettiv għal kull kg ta’ għalf kif xieraq.